আবু সুফিয়ান উপস্থিত নেতৃবৃন্দের দিকে তাকিয়ে বললেন, ‘এ লোক এখন আমাদের মেহমান। একজন দূতকে এভাবেই গ্রহণ করা দুনিয়ার নিয়ম। ইচ্ছে করলে এ লোককে আমরা অবশ্যই হত্যা করতে পারি, কিন্তু দূতকে কোনো বীর জাতি হত্যা করে না, এটা কাপুরুষতার নামান্তর। আমার মনে হয় তাকে আমরা আমাদের পছন্দমতো শর্তে সন্ধি করার জন্য বলতে পারি। যদি ওরা আমাদের শর্ত মানতে রাজি না হয় তখন তাদের হত্যা করলে অন্যায় কিছু করা হবে না। কি বলো তোমরা, আমরা কি তাদেরকে সন্ধির প্রস্তাব দিতে পারি?’